Представиха бъдещата Оперативна програма „Добро управление“ | РААБЕ Експерт
Представиха бъдещата Оперативна програма „Добро управление“
Начало / Новини - архив / Представиха бъдещата Оперативна програма „Добро управление“
Сред приоритетите е нов Закон за обществените поръчки
През следващия програмен период, който е от 2014 г. до 2020 г., е предвидено да бъде даден ход на нова оперативна програма – „Добро управление“. По време на представянето й бяха обсъдени основните мерки, които трябва да се предприемат, за да се осигури прозрачен и улеснен процес за провеждане на обществени поръчки.
Именно осигуряването на този процес е и основното предизвикателство пред програмата. Като основен приоритет са идентифицирани въвеждането на електронна платформа за обществените поръчки. Друг приоритет е нов Закон за обществените поръчки, както и повишаване на подготовката на администрацията у нас.
Оперативна програма „Добро управление“ (ОПДУ) е продължение на оперативните програми „Техническа помощ“ и „Административен капацитет“. Бенефициенти на програмата ще бъдат всички структури на държавната администрация (на централно, областно и общинско ниво) и съдебната система, обучителните им институти, както и структурите на гражданското общество. Основната цел на програмата е да се осигурят финансови средства за изпълнение на стратегическите приоритети на страната ни.